Държавен вестник, бр. 62, 2010 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  62
Г л а в а  в т о р а
ИЗПЪЛНИТЕЛЕН ДИРЕКТОР
Раздел І
Общи положения
Чл. 4. (1) Агенцията се ръководи и пред­
ставлява от изпълнителен директор.
(2) Договорът с изпълнителния директор 
се сключва, изменя се и се прекратява от 
министъра на околната среда и водите след 
проведен конкурс и след съгласуване с ми­
нистър-председателя.
(3) При осъществяване на своите правомо­
щия изпълнителният директор се подпомага 
от обща и специализирана администрация, 
както и от дирекционен съвет и експертен 
екологичен съвет.
Раздел ІІ
Правомощия на изпълнителния директор
Чл. 5. (1) Изпълнителният директор ръ­
ководи, организира и контролира цялостната 
дейност на агенцията.
(2) В изпълнение на своите правомощия 
изпълнителният директор:
1. ръководи и представлява агенцията пред 
всички държавни органи, физически или 
юридически лица в страната и в чужбина;
2. ръководи функционирането и развити­
ето на НСМОС, включително лабораторно-
аналитичното, материално-техническото и 
информационно-програмното осигуряване;
3. ръководи съветите по чл. 4, ал. 3;
4. отговаря за връзките на агенцията като 
национален референтен център на Европей­
ската агенция по околна среда;
5. ръководи създаването, поддържането 
и усъвършенстването на специализирани 
регистри;
6. организира разработването на методики 
и нормативни актове за мониторинг, контрол 
и оценка на компонентите на околната среда 
и на факторите, които въздействат върху тях;
7. организира разработването и усъвър­
шенстването на стандарти за лабораторно-
аналитичната дейност на агенцията;
8. организира извършването на национал­
ните инвентаризации на емисии във въздуха 
и водите;
9. организира разработването и издаването 
на информационни бюлетини и справки;
10. участва в разработването на стратегии, 
планове и програми за опазване на околната 
среда;
11. утвърждава длъжностното разписание 
и определя индивидуалния размер на възна­
гражденията и други стимули в съответствие 
с изискванията на нормативните актове;
12. управлява средствата на агенцията съ­
гласно изискванията на нормативните актове;
13. отчита дейността на агенцията с еже­
годен доклад до министъра на околната среда 
и водите;
14. изготвя ежегоден доклад за състояни­
ето на системата за финансово управление 
и контрол в агенцията, който представя на 
министъра на околната среда и водите;
15. възлага обществени поръчки в рамките 
на своята компетентност;
16. издава заповеди;
17. издава актове за възникване, изменяне и 
прекратяване на служебните правоотношения 
с държавните служители в агенцията;
18. сключва, изменя и прекратява трудо­
вите договори с лицата, работещи по трудово 
правоотношение;
19. сключва договори, необходими за осъ­
ществяване дейността на агенцията, съобразно 
своите правомощия;
20. командирова служителите на агенцията 
в страната и в чужбина;
21. назначава дисциплинарен съвет на 
агенцията и налага дисциплинарни наказания 
на назначените от него служители;
22. в законоустановените случаи със за­
повед делегира правомощия на длъжностни 
лица от агенцията;
23. изпълнява и други функции и задачи, 
определени с нормативните актове или въз­
ложени му от министъра на околната среда 
и водите.
(3) Изпълнителният директор може да 
възложи на главния секретар отделни свои 
правомощия с писмена заповед.
(4) Функциите на изпълнителния директор 
в негово отсъствие или когато ползва законо­
установен отпуск, се изпълняват от определен 
от него с писмена заповед за всеки конкретен 
случай ръководен служител на агенцията.
Г л а в а  т р е т а
СТРУКТУРА, ФУНКЦИИ И ОРГАНИЗА­
ЦИЯ НА РАБОТАТА НА АГЕНЦИЯТА
Раздел I
Общи положения
Чл. 6. (1) Агенцията е структурирана в 
обща и специализирана администрация и 
финансов контрольор.
(2) Числеността на отделните админи­
стративни звена в агенцията е посочена в 
приложение № 1.
Чл. 7. (1) Общата администрация се със­
тои от две дирекции, а специализираната 
администрация – от една главна дирекция 
и две дирекции.
(2) Главната дирекция има териториални 
звена – регионални лаборатории, посочени в 
приложение № 2. 
(3) Общата администрация осигурява тех­
нически дейността на изпълнителния директор 
и на специализираната администрация.
(4) Специализираната администрация осъ­
ществява информа­ционни, регулиращи, ко­
ординиращи и контролни функции съобразно 
правомощията на изпълнителния директор 
по чл. 5.